Hľadanie alternatív k Otrivin Menthol počas tehotenstva
Dobry den. Vsade citam, ze pocas tehotenstva sa nesmie pouzivat sprej do nosa.Ja to ale jednoducho nedam, 1-2x do dna musim pouzivat Otrivin Menthol, nic ine u mna nefunguje. Existuje nejaka nahrada? Uz som vyskusala milion produktov - Dr. Weiss, spreje s morskou vodou, naparovanie...neviem ani spat
Dobrý deň.
Ďakujeme za Vašu otázku.
Vzhľadom na potenciálne systémové vazokonstrikčné účinky Otrivinu Menthol 0,1 %, sa neodporúča jeho používanie počas gravidity.
Pri upchatom nose sa v tehotenstve odporúčajú hypertonické roztoky morskej soli, minerálne vody (aj inhalačne), ak nie ste alergička, môže pomôcť inhalácia niektorých rastlinných silíc (eukalyptová, mätová, rumančeková, mandarínková). U tehotných žien je možné pri výrazných ťažkostiach lokálne podávať sprej
Afrin
, je však určený na krátkodobú liečbu (do 7 dní) a nesmie sa prekročiť odporúčaná dávka. Opatrnosť je potrebná ak trpíte vysokým krvným tlakom alebo znakmi zníženého prekrvenia placenty. Časté alebo dlhodobé používanie vysokých dávok môže znížiť prekrvenie placenty.
Prajem pekný zvyšok dňa.
S pozdravom
Mgr. Barbora Bičanovská